VANHA TESTAMENTTI AVAUTUU
SANANLASKUT, Osa 2
Totesimme, että Sananlaskut on suunnattu nuorelle miehelle -
isältä ja äidiltä neuvona sukupolvelta toiselle.
Koska se on suunnattu miehelle, se kertoo naisista, -
pahoista naisista ja hyvästä naisesta.
Äiti neuvoo etsimään yhden hyvän naisen.
Isä neuvoo välttämään pahoja naisia.
Isä varoittaa pahoista naisista prostituoiduista kehnoihin vaimoihin.
Hän varoittaa mairean kielen viekoittelusta -
ja kielletyn hedelmän houkutuksesta.
Hän sanoo, että pahan naisen vieraat päätyvät hautaan.
Nopein tapa tuhota ura ja luonne on sekaantua pahoihin naisiin.
Äiti kuvailee hyvää naista luvussa 31.
Hänen luettelonsa on erinomainen.
Vuosia sitten luimme Raamatun ääneen seurakunnassamme.
Se kesti 82 tuntia sunnuntai-illasta torstaiaamuun.
Kuulijoita oli 2 000. Myimme puoli tonnia Raamattuja.
Kukin luki vartin ja antoi Raamatun seuraavalle.
Guildfordin pormestari Aldamon Sparrow halusi osallistua.
Lista oli jo melko täysi.
Hänelle löytyi aika tiistai-iltapäivänä klo 15:30.
Hän kysyi, saako hän käyttää virkaketjuaan.
Suostuimme, mutta toivoimme, että hän pukisi jotakin muutakin.
Eräässä pormestarin kutsussa sanottiin, -
että pormestari on pukeutunut virkaketjuun.
Hän saapui tiistaina klo 15:30. Hän kysyi, mitä hän lukisi.
Sanoin, että hänen täytyy jatkaa vain edellisen perään.
Hän pahoitteli, ettei hänen vaimonsa päässyt.
Heille oli tulossa yllätysvieraita.
Hän oli joutunut jäämään kotiin siivoamaan ja laittamaan ruokaa.
Pormestari luki vuorollaan Sananl. 31:n vaimosta, -
joka nousi aamuvarhaisella touhuamaan. Pormestari luki:
"Hänen miehensä on tunnettu porteissa" -
"maavanhinten seassa istuessansa." Hän huudahti: "Sehän olen minä!"
Hän oli tapakristitty. Hän ei tuntenut Raamattua.
Annoin hänelle Raamatun. Hän lupasi lukea sen vaimolleen.
Pahat naiset ja hyvä nainen eivät ole vain persoonia.
He ovat henkilöitymiä. He edustavat jotakin muuta.
He eivät ole vain ihmisyksilöitä.
Pahat naiset ovat tyhmyyden henkilöitymiä.
Hyvä nainen on viisauden henkilöitymä.
Tyhmyydestä ja viisaudesta puhutaan feminiinimuodossa.
Tyhmyys on kuin nainen ja viisaus on kuin nainen.
Nainen turmelee ja rakentaa.
Ne eivät tarkoita vain hyvää ja pahaa naista.
Kirja asettaa miehen valinnan eteen.
Miehen tulikoe on se, millainen nainen häntä viehättää.
Valinta ratkaisee hänen tulevaisuutensa.
Lontoossa oli kuuluisa saarnaaja nimeltään Parker.
Kesken saarnan hän kysyi nuorilta miehiltä parvella:
"Missä olisitte mieluummin," -
"valossa viisaiden neitsyiden kanssa vai pimeässä tyhmien kanssa?"
Vastaus oli yksimielinen, mutta se ei miellyttänyt häntä.
Nämä ovat vaihtoehdot.
Se paljastaa miehen luonteen ja muovaa sitä.
Charles Wesley muovasi luvut 8 ja 9 virreksi.
Ne kertovat ihanasta naisesta, jonka nimi on Viisaus.
Siellä sanotaan: "Rakasta häntä kuin armastasi."
"Tee hänestä rakastettu perheenjäsen. Tavoittele häntä."
Hän puhuu viisaudesta.
Sitten sanotaan: "Pysy erossa naisesta, jonka nimi on Tyhmyys."
"Hän vie sinut perikatoon."
Raamattu päättyy kertomukseen kahdesta naisesta:
saastaiseen prostituoituun, Babyloniin, -
ja puhtaaseen morsiameen, Jerusalemiin.
Teema kulkee läpi Raamatun: kummasta naisesta tulee kumppanisi?
Tyhmästä vai viisaasta? Babylonista vai Jerusalemista?
Vertaus on kiehtova. Raamattu esittelee vaihtoehtoja.
Elämä vai kuolema? Valkeus vai pimeys? Taivas vai helvetti?
Tyhmyys vai viisaus?
Meillä on vain yksi elämä. Tuhlaatko vai käytätkö sen?
Viisaudella ja tyhmyydellä viitataan moraaliin, ei älyyn.
Maailmassa ne liitetään älyyn.
Tyhmäksi sanotaan sellaista, jonka ÄO on alhainen.
Raamatussa huippuälykäs voi olla hyvin tyhmä.
Älyllisesti hän voi olla ihailtava mutta moraalisesti tyhmä kuin saapas.
Summersetissä asui aikanaan eräs maalaisjuntti.
Kun hänelle tarjosi 6 pennyn kolikkoa ja 5 punnan seteliä, -
hän valitsi aina kolikon.
Vaimoni huomautti, että se oli pennin kolikko, ei kuuden pennin kolikko.
Hän tuli kuuluisaksi. Tuhannet kokeilivat, pitikö se paikkansa.
Tyhmä mies otti aina kolikon, ei koskaan seteliä.
Hän tienasi suuret rahat.
Pidämme tyhmyyttä ja viisautta älyllisinä ominaisuuksina.
Viisaudella ei ole mitään tekemistä tutkintojen ja tenttien kanssa.
Älykkäinkin mies voi olla tyhmä, jos hän heittää elämänsä hukkaan.
Hullu sanoo sydämessään: "Ei ole Jumalaa", sanoo psalminkirjoittaja.
Maailmallinen viisaus on maailman tuntemista -
ja sen tajuamista, mikä kannattaa ja tuo hyödyn.
Viisaus on sitä, mikä on parasta sinulle, ei sitä, mikä tuo hyödyn.
Se ei perustu maailman tuntemiseen, vaan Jumalan tuntemiseen.
Eräs sananlaskujen jae on ymmärretty väärin:
"Missä ilmoitus puuttuu, kansa käy kurittomaksi."
Moni pitää sitä näkynä suuresta kirkkorakennuksesta tai kampanjasta.
Tässä ei tarkoiteta senkaltaista näkyä.
Tässä puhutaan Jumalan antamasta ilmestystiedosta.
Se tarkoittaa, että ellei Jumala paljasta asioita, me hukumme.
Hepreaksi: "jäämme voimaa vaille".
Meistä tulee tyhmiä, ellei Jumala puhu.
Sananlaskujen kirja on symmetrinen kerrosvoileipä.
Punainen, sini-vihreä, vihreä-sininen
Se on koottu yhteen hienosti.
Monissa Raamatun kohdissa on sisään-ulos- ja ylös-alas-malli.
Se tekee tekstistä symmetrisen ja kauniin.
Tässä on kolme viipaletta leipää ja tuplatäytteet.
Alussa on esipuhe -
ja luvussa 30 on Aagurin kokoama arabialainen viisaus.
Muuten kirja on symmetrinen. Se kuuluu lukea yhteen menoon.
Tässä ovat Salomon kokoamat sananlaskut.
Tässä ovat Hiskian kokoamat Salomonin sananlaskut.
Vihreät ovat viisauksia, joita hän poimi muualta: 30 sanontaa -
ja kuusi sanontaa.
Ne hän sai vierasmaalaisilta.
Tarkastellaan sananlaskuja yksityiskohtaisemmin, -
etenkin neuvoja nuorille ja hänen itse kokoamiaan sananlaskuja.
Neuvot nuorille ovat täynnä kieltoja ja käskyjä.
Sitähän neuvo on: "Tee sitä. Älä tee tätä."
Tottele vanhempiasi. Hanki ja etsi viisautta.
Ole ystävällinen muille. Varjele sydämesi.
Kannattaa harkita tarkkaan, keneen antaa itsensä kiintyä.
Ole uskollinen puolisollesi.
Ne ovat hyviä neuvoja nuorelle miehelle.
Älä hankkiudu huonoon seuraan.
Ystävien valinta on suurin luonteeseemme vaikuttava seikka.
Me itse valitsemme heidät.
Ihmiset puolustelevat oikeudessa: "Ajauduin huonoon seuraan."
He itse valitsivat, kenen seurassa he liikkuvat.
Älä tee aviorikosta. Se liittyy uskollisuuteen.
Älä ota lainaa. Älä ole laiska.
Sananlaskuissa kiinnitetään paljon huomiota laiskuuden syntiin.
Siitä kuulee harvoin saarnoissa.
Kaikesta muusta puhutaan. Laiskuus on elämän ja ajan tuhlaamista.
Älä ole tyhmän naisen ystävä.
Tässä kooste osiosta, jossa on neuvoja nuorukaiselle.
Salomon kokoelmissa asetetaan vastakkain hurskas ja paha elämä.
Monet ovat vaan-sananlaskuja.
Älä ole jumalaton, vaan ole hurskas.
Niitä seuraavat positiiviset sananlaskut hurskaasta elämästä.
Ne ovat niin-sananlaskuja. Ole tätä, niin tätä tapahtuu.
Hän maalaa kuvan nuorukaiselle: Haluatko olla hurskas vai paha?
Valinta on sinun. Jokainen päätös rakentaa kuvaa.
Seuraava kokoelma, luvut 25―29, käsittelevät pääosin ihmissuhteita.
Ne ovat tärkeä osa elämää.
Hän kertoo, miten suhtautua hallitsijoihin, naapureihin -
ja vihollisiin.
"Jos vihollisellasi on nälkä, ruoki häntä. Jos jano, anna juotavaa."
"Näin kasaat tulisia hiiliä hänen päänsä päälle."
Niin sanotaan Room. 12:ssa mutta myös täällä.
Täällä neuvotaan, miten suhtautua itseensä.
Jotkut ovat itsevarmoja.
Heillä on hyvä itsetuntemus. Sellaisia on ilo kohdata.
Etenkin kun kohtaa sellaisia, jotka yrittävät piiloutua naamarin taakse.
Heihin on vaikea suhtautua. Ole oma itsesi
Miten suhtautua tyhmiin, tyhjäntoimittajiin, laiskimuksiin -
ja juoruilijoihin? Tässä kerrotaan paljon heistä.
Ihmissuhdeohjeiden jälkeen luvuissa 25―27 -
annetaan ohjeita hyvästä elämästä.
Sillä tarkoitetaan moraalista elämän- tasoa, ei materiaalista tasoa.
Viimeisessä jaksossa neuvoja on nainen.
Ensin hän neuvoo, miten olla kuningas.
Kirjan taustana on kuninkaallinen perhe ja prinssi.
Salomon pojalle neuvotaan, miten olla kuningas.
Sen jälkeen neuvotaan, että hän tarvitsee oikeanlaisen kuningattaren.
Feministeille kerrottakoon, -
että kodin tai kansakunnan kuningattareksi sopiva nainen -
on hyvä vaimo, äiti, taloudenhoitaja ja liikenainen.
Hän on kiinteistönvälittäjä, joka ilostuttaa miestään voitoilla.
Tämä nainen osallistuu täysillä elämän kaikkiin osa-alueisiin.
Hän asettaa silti perheen liiketoimen edelle. Se on tärkeää.
Kirja on kiehtova.
Tyhmät ihmiset jaetaan eri ryhmiin.
Olen koonnut ne otsikkojen alle, mutta niitä käsitellään sekaisin.
Raamatun kirjojen tavoin tämäkään kirja ei vaikuta systemaattiselta.
Aivan kuten Mooseksen laissa, tässä hypätään asiasta toiseen.
Se vaikuttaa äidin hyvästelyltä kotoa pois lähtevälle pojalle.
"Muista vaihtaa alusvaatteet. Älä ota velkaa."
"Ole ystävällinen pomolle."
Kaikenlaisia neuvoja annetaan sekaisin.
Vanhemmat puhuvat lapsille juuri näin.
He eivät sano: "Tänä aamuna minulla on kolme asiakohtaa."
Näin puhuvat saarnaajat.
Vanhemmat sanovat ensimmäisenä mieleen juolahtavan neuvon.
Tutkitaan asioita aihepiireittäin. Katsotaan aihetta "tyhmä".
Millainen on tyhmä?
Sananlaskujen kirjassa on 70 sananlaskua tyhmästä ihmisestä.
Hän on tietämätön, -
itsepäinen, ylimielinen, kieroutunut, tylsä, -
päämäärätön, kokematon, vastuuton, herkkäuskoinen, -
piittaamaton, omahyväinen, julkea, nenäkäs, -
pahantuulinen, moukkamainen ja riidanhaluinen.
Oletko tavannut tällaista nuorta miestä?
Taitaa tulla lähelle.
Hän haluaa kaiken tarjottimella eikä käytä omia aivojaan.
Hän uskoo mieluummin kuvitelmiin kuin tosiasioihin.
Hän on häiritsevä ja jopa vaarallinen. Hän tuottaa vanhemmilleen surua.
Silti hän pitää heitä vanhanaikaisina. Raamattu on ajan hermolla.
Mainitaan kaksi erityistä ryhmää. Toinen on kyyninen pilkkaaja.
Toinen on tyhjäntoimittaja ja laiskuri, joka kääntyilee vuoteellaan.
Kun kello herättää, hän kääntää kylkeä.
Kun torkkuherätys soi, hän kääntyy takaisin.
Kuvauksen mies on tyhmä idiootti.
Hän vetää elämänsä viemäristä alas.
Toinen avainaihe on kieli.
Se on pieni mutta voimallinen.
Pappi sanoi: "Otan esiin ruumiinosan, joka aiheuttaa eniten kiusauksia."
Seurakunta hiljeni. Hän näytti kieltään.
Viisauden kirjeen kirjoittanut Jaakob sanoo, -
että kieli on kuin peräsin, joka pystyy kääntämään koko laivan.
Se voi kirota ja siunata. Nämä seitsemän ovat Herralle kauhistus:
ylpeys, valheet, murha, salajuonet, ilkivalta, väärä vala ja juorut.
Kieli sopii niistä kolmeen tai neljään.
Kieli viiltää syvältä. Se voi olla julma, kömpelö ja huolimaton.
Se voi levittää riitaa, epäsopua ja hajaannusta.
Se on voimallinen ja heikko. Se ei voi muuttaa tosiasioita.
Se ei voi pakottaa vastaamaan. Sanat eivät korvaa tekoja.
Millaisia sanoja huulillamme pitäisi sitten olla?
Neljänlaisia sanoja: rehellisiä sanoja, -
vähäinen määrä sanoja, -
rauhallisia sanoja ja soveliaita sanoja.
Jaakob sanoi: "Täydellinen on se, joka ei sorru kielen syntiin."
Jeesuksen mukaan meidät tuomitaan jokaisesta varomattomasta sanasta.
Pelkästään se riittäisi tuomitsemaan meistä valtaosan.
Seuraava aihe liittyy ihmissuhteisiin.
Se käsittelee avioliittoa sekä vanhempien ja lasten suhteita.
Sanotaan, että vanhemmat ovat tyhmiä, jos he eivät kurita lapsiaan.
Sananlaskujen mukaan lapset ovat luonnostaan järjettömiä.
He oppivat ensiksi inttämään ja vasta sitten myöntämään.
Heille ei tarvitse opettaa tuhmuutta, kiltteyttä kylläkin.
Heitä ei tarvitse opettaa valehtelemaan vaan puhumaan totta.
Huonoa käytöstä ei tarvitse opettaa, vaan kohteliaisuutta.
Humanismi sanoo, että lapsi on pohjimmiltaan hyvä.
Oikeassa ympäristössä heistä tulee hyviä. Siksi rangaistusta ei tarvita.
Sen lähtökohta on, että lapsi on syntyessään synnitön ja viaton.
Me teemme heistä pahoja huonolla ympäristöllä.
Raamatun näkemys on päinvastainen. Lapset ovat syntyessään pahoja.
Siksi Jeesus sanoi: "Jos te, jotka olette pahoja," -
"osaatte antaa hyviä lahjoja lapsillenne..."
Raamatun mukaan olemme pahoja, mutta kykenemme hyviin tekoihin.
Humanismin mukaan olemme hyviä ja kykenemme pahoihin tekoihin.
Jos emme rankaise lasta heti väärinteon jälkeen, -
emme Raamatun mukaan rakasta lasta.
Emme silloin ole tajunneet, mitä rakkaus todella on.
Rakkautta ei ole antaa tukku rahaa kouraan ja patistella tiehensä.
Rakkaus on kurinpitoasia.
Tässä käsitellään naapuruussuhteita ihanalla tavalla.
"Älä suostu huonoon sopimukseen."
"On aika olla hiljaa."
"Älä vieraile naapurin luona liian usein."
Ennen kaikkea Sananlaskut kertoo, miten olla hyvä ystävä.
"On ystäviä, veljiäkin uskollisempia."
Monet sanovat, että se tarkoittaa Jeesusta, -
mutta se tarkoittaa ystävänä olemista.
Hyvästä ystävästä mainitaan neljä ominaisuutta.
Ensimmäisenä tulee uskollisuus. Hyvä ystävä on aina ystäväsi.
Hän pysyy rinnalla hyvinä ja pahoina päivinä. Hän on rehellinen.
Hyvä ystävä antaa hyviä neuvoja.
Hän on hyväntahtoinen. Hän kohtelee sinua aina oikein.
Sellainen ystävä on läheisempi kuin omat sukulaiset.
Veljiäkin uskollisempi ystävä
Mitä kristitty löytää Sananlaskujen kirjasta?
Saavuttiko se tavoitteensa?
Israel eli rauhan ja vaurauden huippukautta.
Asiat olivat paremmin kuin koskaan.
Salomo tiesi, että he voivat menettää kaiken helposti.
Hän ei tajunnut, että hän olisi siihen syypää.
Hän sanoo Sananlaskuissa: "Vanhurskaus kansan korottaa," -
"mutta synti on kansakuntien häpeä."
Hän kirjoitti sen, että rauhan ja vaurauden kausi jatkuisi.
Valitettavasti israelilaiset eivät noudattaneet kirjan ohjeita.
Synnistä tuli heidän häpeänsä. He menettivät kaiken.
Ihmiset ja kansat, jotka eivät kuuntele viisautta, menettävät kaiken.
Salomo ei itse noudattanut omia ohjeitaan.
Eräs skotti sanoi papille:
"Haluan kiivetä Siinainvuorelle ja huutaa sieltä kymmenen käskyä."
Pappi sanoi: "Olisi parempi, jos tyytyisit pitämään ne."
Asiat voi kirjoittaa seinille, mutta tärkeää on, että ne ovat sydämessä.
Israelilla ei ollut, ja se menetti kaiken.
Uusi testamentti rakentuu Sananlaskujen varaan.
Johannes Kastaja tuli kääntämään tottelemattomien sydämet -
vanhurskaan viisauteen. Niin sanotaan Luukkaan evankeliumissa.
Hän tuli kääntämään tottelemattomien sydämet vanhurskaan viisauteen.
Jeesus puhui niin viisaasti, että Hänen kuulijansa sanoivat:
"Mistä moinen viisaus on peräisin?"
Viisaus-sana kulkee läpi Uuden testamentin.
Jeesus sanoi: "Saban kuningatar tuli kaukaa kuulemaan Salomon viisautta"
"Nyt suurempi kuin Salomo on täällä."
Hän sanoi: "Tulkaa minun tyköni saamaan viisautta."
Sanotaan, että Jeesus oli lapsena täynnä viisautta.
Jumalan viisaus tulee ylivertaisesti ilmi ristillä.
Ihmismielen mukaan se oli hulluuden huippu.
Risti on Jumalan hullutus maailmalle.
Maailmalle kuolema ristillä on hullutusta.
1. Kor. 1:ssä sanotaan, että maailmalle se oli hullutus, -
mutta se oli Jumalan viisaus.
Et laittaisi Vapahtajaa puusepänverstaaseen 18 vuodeksi -
ja kutistaisi Hänen palvelutyötään kolmeen vuoteen.
Se oli Jumalan viisaus. Pojan piti oppia kärsimysten kautta. Hän oppi.
Hänestä tuli erinomaisen viisas.
Paavali sanoo, että ristin kautta Kristus tuli meille Jumalan viisaudeksi.
Hän on vanhurskautemme, pyhityksemme ja lunastuksemme.
Tässä maailmassa viisaita ovat vain ne, -
joita askarruttavat vanhurskaus, pyhitys ja lunastus.
Maailma ei niistä välittänyt. Se ei välitä Jumalan viisaudesta.
Uudessa testamentissa on monia suoria lainauksia Sananlaskuista.
Paavali sanoi: "Jos vihollisellasi on nälkä, ruoki hänet."
"Jos jano, anna juotavaa. Näin kasaat tulisia hiiliä hänen päänsä päälle."
Pietari lainaa Sananlaskuja: "Kuin koira, joka palajaa oksennuksilleen," -
"on tyhmä, joka uusii hulluuksiansa."
Toisaalla Pietari sanoo: "Pelkää Herraa ja kunnioita kuningasta."
Mainitsinkin jo Hepr. 12:n.
Heprealaiskirjeessä palataan yhä uudelleen Sananlaskujen kirjaan.
"Jota Herra rakastaa, sitä hän rankaisee."
Jos Herra ei kurita sinua, et ole Jumalan lapsi.
Se on suoraan Sananlaskuista.
Jaakobin kirje muistuttaa paljon Sananlaskujen kirjaa.
Jaakob hyppii aiheesta toiseen. Lisäksi hän puhuu paljon kielestä.
Hän sai opetuksensa Sananlaskujen kirjasta.
Sananlaskujen kirja on meitä varten.
Jos Salomo havaitsi viisautta egyptiläisissä ja arabeissa, -
meidän tulisi havaita sitä juutalaisissa.
Huomaan usein, että juutalaisilla on ainutlaatuista viisautta, -
etenkin kun kuuntelen vanhaa rabbia. Oletko nähnyt Viulunsoittajaa katolla?
Sen viisaus on perijuutalaista.
TV:ssä oli sutkautus, jota pidin tyypillisenä juutalaisena.
Heillä on maalaisjärkeä. He ovat teräviä.
Ystäväni, jolla on juutalainen nimi mutta joka on pakana, -
jutteli sairaalan johtajan kanssa Jerusalemissa.
Johtaja sanoi: "Sinulla on juutalainen nimi mutta kristityn silmät."
Terävyys on pitänyt heidät hengissä kaikki ne vuosisadat, -
kun he ovat paenneet maasta toiseen.
Heillä on "viisaiden miesten" ryhmä. Juuri se seurasi tähteä Betlehemiin.
He olivat Babyloniin jääneitä juutalaisia.
He muistivat Bileamin profetian:
Tähti nousee Israelista kansojen kuninkaaksi.
He olivat odottaneet tähteä. Kun he näkivät sen, he lähtivät Babylonista.
Nyt he tulivat Jeesuksen luo. He olivat viisaita miehiä.
Jouluisin näkee autoissa tarroja: "Viisaat etsivät Jeesusta".
Kristus on tullut viisaudeksemme, Jumalan viisaudeksi, -
vanhurskaudeksemme, pyhityksemme ja lunastukseksemme.
Ne tekevät meistä viisaita, emmekä heitä hukkaamme elämäämme.
Sain profetian joitakin vuosia sitten. Siitä alkoi kiertävä palvelutehtäväni.
Profetia päättyi näin: "Haluan sinun palvelevan minua," -
"niin että kerran katsot kasvojani ja sanot: 'Herra, me teimme sen!'"
Miten hieno päätös elämään!
Elämä ei ollut hukkaan heitetty. Kaikki riippuu valinnoista.
Sananlaskuissa puhutaan viisaista valinnoista.
Kunpa pääsisi elämänsä loppuun ja voisi sanoa: "Herra, me teimme sen."
Pawsonin opetussarjoja voi tilata TV7:n verkkokaupasta: www.tv7.fi/kauppa tai kauppa@tv7.fi
Suomennos: TV7